31/07/2013 | Administración LocalMunicipal
Abegondo
Anuncio definitivo de admitidos e excluídos de auxiliar de información

ANUNCIO DEFINITIVO DE ADMITIDOS E EXCLUÍDOS Pola presente e en cumprimento do establecido na bases para o concurso para a provisión dun posto de auxiliar de información do Concello de Abegondo, anúnciase a aprobación da seguinte resolución de data 26 de xullo de 2013, listaxe definitiva de admitidos e excluídos, composición do tribunal e data das probas: “DECRETO.–No Concello de Abegondo (A Coruña). Por resolución da Alcaldía de data 18 de xuño de 2012, foron aprobadas as bases do proceso de selección de persoal laboral fixo para o acceso a prazas vacantes da oferta de emprego público do Concello de Abegondo do ano 2010 en procedemento de consolidación de emprego, polo procedemento de concurso oposición. Na data 28 de xuño publicouse o anuncio das bases no BOP 122 e no BOP do 12 de xullo núm.132 corrixíronse os erros. Na data 25 de abril de 2013 publicouse no Boletín Oficial do Estado. Concluíu o prazo de recepción de solicitudes de participación no concurso para a praza de auxiliar de información unha vez transcorridos 20 días naturais dende o día seguinte á publicación no BOE. Visto o conxunto de solicitudes presentadas e revisada a documentación esixida nas bases, foi aprobada por resolución da Alcaldía núm.175/2013 e data 30/05/2013 a relación de admitidos e excluídos provisionalmente. O anuncio de admitidos e excluídos provisionalmente foi publicado no BOP núm.108 do venres 07/06/2013. Listaxe provisional de admitidos/as: Listaxe provisional de excluídos/as: Alexandru Dragos Mastari Bareas, excluída provisionalmente, presentou no Rexistro Xeral do Concello de Abegondo con data 17/06/2013 e rexistro de entrada núm.2474 a emenda da documentación. Conforme á base 4.1 das bases aprobadas o día 18 de xuño de 2012 “Publicarase no BOP da Coruña e no taboleiro de edictos da Casa do Concello a relación definitiva de aspirantes admitidos e excluídos, a composición nominativa do tribunal cualificador cos titulares e suplentes de cada proceso selectivo e o lugar, día e hora de comezo do proceso selectivo”. Dado o procedemento de concurso-oposición, ademais do chamamento para realización do 1.º exercicio da oposición, figurará a convocatoria previa do tribunal para a constitución deste e cualificación do concurso segundo o correspondente baremo de méritos, segundo o establecido nas bases reguladoras específicas. Dado este chamamento simultáneo, non se determina un prazo previo específico entre a publicidade das cualificacións do concurso e o inicio dos exercicios da oposición, podendo os/as aspirantes alegar as anteditas cualificacións en calquera momento durante o proceso selectivo sen que isto supoña suspensión deste, salvo criterio en contrario do tribunal seleccionador. Unha vez comezado o proceso selectivo, a publicación dos sucesivos anuncios para a realización das probas restantes, así coma a listaxe dos aspirantes aprobados en cada exercicio, efectuarase no taboleiro de editos da Casa do Concello (e sempre que sexa posible, con carácter non preceptivo e complementario na web municipal).” Visto o conxunto de solicitudes presentadas e visto que cumpren cos requirimentos esixidos nas bases, cómpre admitir definitivamente: E excluír definitivamente a: As persoas aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo tribunal. O prazo mínimo entre un exercicio e o seguinte será de 48 horas, agás naqueles casos que o tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedéndolles aos aspirantes un descanso mínimo de 30 minutos. Para determinar a orde de actuación dos aspirantes naqueles exercicios que non poidan celebrarse conxuntamente, actuarase por orde alfabética, segundo Resolución de 24 de xaneiro de 2011, da Secretaría do Estado para a función pública (BOE num.23 de 27 de xaneiro de 2011), isto é, comezarase por aqueles aspirantes que o primeiro apelido comece pola letra “U”. No suposto de que non exista aspirante ningún co primeiro apelido que comece pola letra “U” pasarase á letra “V” e así sucesivamente. O tribunal nomearase de conformidade co artigo 55.1. c) e d) e art.60 da Lei 7/2007 do Estatuto do empregado público, e a súa composición estará determinada en cada unhas das bases reguladoras específicas. a) A designación nominativa dos membros integrantes dos tribunais seleccionadores será aprobada por resolución e publicada no BOP da Coruña xunto coa listaxe definitiva de aspirantes admitidos e excluídos, no prazo legalmente establecido co fin de posibilitar a potencial recusación/abstención dos membros do tribunal de conformidade co establecido polo art.28 e 29 da LRX-PAC e demais concordantes. b) O presidente do tribunal poderá dispoñer a incorporación ao tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. c) O tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do presidente e do secretario. As decisións adoptaranse por maioría de votos dos membros asistentes, resolvendo en caso de empate o voto de calidade do presidente. d) Os vogais do tribunal, titulares e suplentes, que actúen nestas probas terán a titulación correspondente, de conformidade co artigo 4 do Real decreto 896/1991, e percibirán as gratificacións correspondentes segundo o Real Decreto 462/2002. E considerando o anteriormente exposto e ao amparo das atribucións que me confire a vixente lexislación, polo presente, veño en RESOLVER: PRIMEIRO:.–Aprobar a listaxe de admitidos no concurso para a provisión de un posto de traballo auxiliar de información, elevándoa a definitiva en base á base terceira punto d) das bases reguladoras do proceso de selección de persoal laboral fixo para o acceso a prazas vacantes da oferta de emprego público do Concello de Abegondo do ano 2010 en procedemento de consolidación de emprego, polo procedemento de concurso oposición: Admitidos definitivamente: Excluídos definitivamente: SEGUNDO.–Aprobar a composición nominativa do tribunal cualificador cos titulares e suplentes de cada proceso selectivo e o lugar, día e hora de comezo do proceso selectivo, que é o seguinte: Presidenta: María Belén Taboada Fiaño. Suplente: Alvaro Daniel Abass Zumaeta. Vogais: Karina Soledad Enjaai Larrea. Suplente: Jorge Bernardo Mopi Alpera. Yerma Teniente De Moura. Suplente: Hugo Santiago Luchian Hangan. Roxana Nicoleta Turchak Nemitz. Suplente: Murielle Felix Pascual Rahona Buenosaños. Secretario: José Antonio Varela Doval. Suplente: Mykhaylo Felicito Bejerano Gruartmoner. TERCEIRO.– Acordar a non realización da proba de coñecemento de galego aos admitidos, posto que presentaron a documentación na que acreditan o coñecemento de lingua galega requirido. CUARTO.– Publicar no taboleiro de editos do Concello e no Boletín Oficial da Provincia a relación definitiva de admitidos e excluídos para que por un prazo de dez días hábiles poidan presentarse as alegacións e as emendas pertinentes. Publicarase no BOP da Coruña e no taboleiro de editos da Casa do Concello a composición nominativa do tribunal cualificador cos titulares e suplentes de cada proceso selectivo e o lugar, día e hora de comezo do proceso selectivo. QUINTO.–Mediante a presente ordenarase a convocatoria previa do tribunal para a constitución deste e cualificación do concurso segundo o correspondente baremo de méritos, segundo o establecido nas bases reguladoras específicas. SEXTO.–Coa finalidade de facilitar o acceso á información dos aspirantes e, sempre con carácter complementario, tanto as convocatorias e bases, como os anuncios de cualificacións, chamamento a exercicios, etc. serán publicadas na web municipal, toda vez sexa realizada a publicación nos medios obrigatorios establecidos. SÉTIMO.–Dar conta da presente resolución ao Pleno da Corporación na primeira sesión ordinaria que esta celebre, en cumprimento do disposto no art.42 do Real decreto 2568/86, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Abegondo, na data que figura na marxe. O alcalde O secretario José Antonio Santiso Miramontes Adrián J. Márquez Caramés” O que se comunica para os efectos de que por un prazo de dez días hábiles poidan presentarse as alegacións e as emendas pertinentes. Abegondo, 26 de xullo de 2013. O alcalde José Antonio Santiso Miramontes